stanford-oval/wikipedia huggingface dataset:
Human Rights Watch
הערות שוליים

↑  "Frequently Asked Questions". Human Rights Watch. 2008-09-24. נבדק ב-2017-01-10.
↑  Princeton University Press, Daniel C. Thomas ,The Helsinki Effect: International Norms, Human Rights, and the Demise of Communism, 2001
↑  משמר זכויות האדם, אין פליטים, 1.11.2009
↑  משמר זכויות האדם, אנחנו פוחדים אפילו לחפש אותם, 20.10.2009
↑  משמר זכויות האדם, הדרך קדימה, 6.10.2009
↑  משמר זכויות האדם, דין וחשבון בבריאות האם בהודו, 7.10.2009
↑  משמר זכויות האדם, מי יאמר לי מה קרה לבני?, 27.9.2009
↑  משמר זכויות האדם, אין כבוד, 3.9.2009
↑  משמר זכויות האדם, הם רוצים להשמיד אותנו, 17.8.2009
↑  משמר זכויות האדם, נהרגו עם דגל לבן, 13.8.2009
↑  משמר זכויות האדם, חינוך משובש, 10.8.2009
↑  כל דו"חות הארגון
↑  הסף נחצה: הרשויות הישראליות ופשעי האפרטהייד והרדיפה באתר Human Rights Watch,‏ 27 באפריל 2021
 הגר שיזף, Human Rights Watch: ישראל מבצעת פשעי אפרטהייד ורדיפה בשטחים, באתר הארץ, 27 באפריל 2021
↑  דוחות כספיים לשנה שהסתיימה ב-30 ביוני 2008, מאת Human Rights Watch(הקישור אינו פעיל, 28 באפריל 2021)
↑  NGO Monitor, HRW'S War: A Response to Kenneth Roth's Attack on the NGO Monitor in the Jerusalem Post, NGO Monitor, ‏04 אפריל 2004 (באנגלית)
↑  בן-דרור ימיני, מחבר הדוח נגד ישראל תמך בטבח במינכן, באתר nrg‏, 16 באוגוסט 2009
↑  בן דרור ימיני, בין טרור לזכויות אדם, בין חמאס לישראל, באתר nrg‏, 22 באוגוסט 2009
↑  רוברט ברנשטיין, ניו יורק טיימס, מייסד Human Rights Watch תוקף את התמקדות הארגון בישראל: כלב השמירה של זכויות האדם הלך לאיבוד, באתר הארץ, 21 באוקטובר 2009
↑  ניו יורק טיימס, מכתבי תגובה למאמרו של ברנשטיין, 20.10.2009
↑  קנת רות, על ישראל לציית לחוק, באתר הארץ, 27 באוקטובר 2009
↑  Minority Report: Human Rights Watch fights a civil war over Israel, Benjamin Birnbaum, The New Republic, April 27, 2010
↑  Ron Friedman ו- Benjamin Weinthal,‏ HRW appoints alleged terrorist to Mideast Board, באתר עיתון הג'רוזלם פוסט, 18 בפברואר 2011
↑   אילן ליאור, המדינה נגד Human Rights Watch: זה גוף תעמולה, לא ניתן אשרות לעובדיו, באתר הארץ, 24 בפברואר 2017
↑  Erdan: HRW Apartheid Report ‘Collection of Lies, Fabrications באתר The Jewish Press,‏ 27 באפריל 2021
יהונתן גוטליב, גלעד ארדן מתייחס לדו"ח ארגון "משמר זכויות אדם" נגד ישראל: "אסופת שקרים ובדיות אנטישמיות, באתר ערוץ 7, 27 באפריל 2021
↑  Judy Maltz. "Ex-Human Rights Watch Editor Slams Its 'Unbalanced' Coverage of Israel: 'Toxic and Important Moment'". Haaretz (באנגלית). נבדק ב-2023-12-09.
| --- | --- |
בקרת זהויות :  NLI: 987007262946505171  PLWABN: 9810559550105606  BIBSYS: 90706738  BnF: cb125448129 (data)  CANTIC: a11782717  CiNii: DA08411020  GND: 1220965-X  ISNI: 0000 0001 1426 7863  LCCN: n88622031  LNB: 000000798  NDL: 00959990  NKC: ko2007376541  NLA: 35345361  NSK: 000254586  RERO: 02-A000082165  SUDOC: 034724095  VIAF: 309563566   WorldCat (עם VIAF): 309563566
Easy (יישום)

| --- | --- |

 סוג:  יישומון 
 סלוגן:  איזי - כל מה שסביבך
 תקופת הפעילות:  2011–הווה (כ־14 שנים)
 שירותים עיקריים:  מנוע חיפוש
 https://easy.co.il/
 
Easy (נכתב גם "איזי") היא חברת תוכנה המספקת פלטפורמה לחיבור בין אנשים לעסקים מקומיים בעזרת מנוע חיפוש ובאמצעות הנגשת נתונים על אודות עסקים, נקודות עניין, בעלי עסקים, אירועים ועוד בישראל. האלגוריתם של האתר והמידע בתוכו מתעדכנים באופן קבוע. ל־easy ישנו יישום לאייפון ולאנדרואיד, ויש לו גם גרסה באנגלית.
מנוע החיפוש הושק בשנת 2011. נכון לשנת 2022 מועסקים בחברה 70 עובדים, ומעל 2 מיליון ישראלים משתמשים באפליקציית easy.
בינואר 2017 דורגה האפליקציה בידי אתר Geektime במקום הראשון מבין האפליקציות הישראליות.
אופן השימוש

השימוש הבסיסי ב־easy מתבצע בעזרת טלפונים חכמים ושירותי GPS.
נושאי התוכן מחולקים לפי הצרכים היומיומיים של הגולשים, למשל - "לאכול", "לקנות", "לבלות" וכדומה, כאשר דירוג העסקים נקבע על סמך ציון easy.
האפליקציה מציגה מידע אובייקטיבי ושימושי על עסקים בישראל - כתובות, טלפונים, שעות פתיחה, ביקורות, תמונות ועוד. רשימת העסקים המוצגת עבור נושא חיפוש קונקרטי, מסודרת תוך התחשבות במיקום המשתמש ובאיכות העסקים. קיימות אלפי רשימות שונות אותן ניתן לסנן לפי קריטריונים שונים.
ציון easy

דירוג העסקים (ציון easy) מבוסס על ציונים וביקורות מכל רחבי הרשת - אתרים, רשתות חברתיות, וציונים לעסקים שניתנים על ידי משתמשי easy. ציון easy לעסקים מתעדכן בצורה אוטומטית ויומיומית ומייצג את כלל מדדי איכות העסק - ציוני גולשים, פופולריות, שירותי העסק ועוד.
easy לבעלי עסקים

בעלי עסקים יכולים לתפוס בעלות על עמודי העסקים שלהם ב־easy, לעדכן בהם מידע ולנהל אותם בחינם. שירותים נוספים ניתנים בתשלום.
האלגוריתם של האתר והמידע בתוכו מתעדכנים באופן שוטף, דבר המאפשר צבירת נתונים רבים בנוגע לעסקים בישראל, כמו שעות פתיחה וסגירה של עסקים, מיקומים בהם יש מקבץ גדול של עסקים מאותו תחום ועוד. נתונים אלו מאפשרים לבעלי עסקים להסיק מסקנות ולנבא היכן כדאי לפתוח את העסק הבא.
הערות שוליים

↑  אסי גל, ‏קיבוץ הייטק, באתר ‏מאקו‏, 16 בנובמבר 2016
↑  אלו הן 10 האפליקציות הישראליות שסגרו חודש מוצלח במיוחד באתר גיקטיים
↑  האפליקציה שיודעת איפה לפתוח גלידריה, באתר www.youtube.com, הרצאה מועידת גו מובייל ה-8, ‏16/12/2019
↑  הילה ויסמן, ‏"הפכנו להיות גוף שמאתר מגמות ונותן פתרונות", באתר ‏מאקו‏, 23 באפריל 2020
Grand Theft Auto II

| --- | --- |

 כללי
 תאריך הוצאה:  Microsoft Windows 30 בספטמבר 1999 (צפון אמריקה) PlayStation 22 באוקטובר 1999 (אירופה) 25 באוקטובר 1999 (צפון אמריקה) Dreamcast 30 באפריל 2000 (צפון אמריקה) 28 ביולי 2000 (אירופה) Game Boy Color 10 בנובמבר 2000 (אירופה)
 סוגה:  משחק פעולה-הרפתקאות
 פיתוח:  DMA Design, Tarantula Studios
 הוצאה לאור:  Rockstar Games 
 ארץ מקור:  הממלכה המאוחדת 
 שפות:  אנגלית 
 הפצה:  Rockstar Games
 סדרה:  Grand Theft Auto 
 דרישות תוכנה
 מצבי משחק:  שחקן יחיד, מרובה-שחקנים
 פלטפורמות:  PC פלייסטיישן דרימקאסט Game Boy Color
 
 www.rockstargames.com/gta2/
 
Grand Theft Auto 2 (בתרגום חופשי לעברית: "גניבת כלי רכב 2", ידוע גם בראשי התיבות GTA2) הוא משחק וידאו משנת 1999. זהו המשחק השני בסדרת משחקי הווידאו Grand Theft Auto.
על מנת לעבור שלב במשחק יש לצבור סכום כסף מסוים אותו ניתן במגוון דרכים, ביניהן ביצוע עבירות פליליות שונות וביצוע משימות עבור אחת משלוש המאפיות הקיימות בכל שלב.
חברת Rockstar Games, מפתחת המשחק, מאפשרת כיום להורידו בחינם מאתר הבית שלה במסגרת החלטתה לשחרר את משחקיה הקלאסיים לציבור הרחב לאחר שהם מפסיקים להיות רווחיים.
עלילה

למשחק אין עלילה רשמית. המקור היחיד שמשמש כעלילה הוא סרט באורך של 8:40 דקות ששוחרר יחד עם המשחק. בתחילת הסרט נראה קלאוד ספיד (הדמות אשר משחקים) לאחר שהוא שוחרר מהכלא. בלי סיבה ברורה רודפים אחרי קלאוד חבורה של אנשים שמנסים להכותו בעזרת מקלות. בניסיון לברוח מהאנשים הרודפים אותו, קלאוד גונב מכונית בה הוא מוצא קופסאות שעליהן סימון של ארגון הפשע Zaibatsu ובהן שקיות בעלות תוכן לא מזוהה. קלאוד מחליט לגנוב עוד מכונית שרואה בדרך, ובאותו הזמן איש החבר בארגון Zaibatsu מעדכן את הארגון על כך. לאחר-מכן הארגון שולח מתנקש לחסל את קלאוד.
בשלב זה מתחיל מרדף משטרתי אחרי המכונית של קלאוד, בסופו קלאוד מצליח להתחמק מהמשטרה וצובע את המכונית בלבן. לאחר מכן, בניסיון להיות "המלך של העיר", קלאוד מגיע אל מקום בו נמצא ארגון פשע (ראש הארגון בסרט מזכיר את אחד מראשי הארגון Zaibatsu במשחק) ומציע לחסל אדם מסוים. כשראש הארגון אומר לקלאוד להסתלק קלאוד נותן שתיים מהשקיות שמצא בקופסאות של Zaibatsu, דבר שמשכנע את ראש הארגון שנותן לקלאוד בסופו של דבר את משימת החיסול. באותו הזמן קלאוד לוקח שתיים מהקופסאות של Zaibatsu ונותן אותן לארגון היאקוזה (ראש הארגון מזכיר את ראש היאקוזה במשחק וכל חברי הארגון בסרט מלוכסני עיניים).
קלאוד מקבל משימה מהיאקוזה לשחרר מספר אנשים, ולכן הוא נראה זמן קצר אחר-כך כשהוא יורה בנהג משאית אחת ומוציא מתא המטען שלה מספר אנשים מלוכסני עיניים. מאוחר יותר קלאוד אוסף ברכב את חברי הארגון שנתנו לו את משימת החיסול ומביא אותם אל מועדון קטן בו נמצאים חברי היאקוזה. קלאוד יחד עם חברי הארגון שאסף פורצים אל המועדון ומתחיל קרב בין שני הארגונים. במהלך הקרב קלאוד יוצא החוצה, ובזמן שהוא מנסה לפרוץ אל מכונית, מופיע מאחוריו המתנקש ששלחו ה-Zaibatsu בתחילת הסרט ויורה בו שלוש פעמים. בזמן שהמתנקש הולך קלאוד נופל על המדרכה ומת.
אופן המשחק

המשחק מוצג מנקודת מבט עילית. השחקן מגלם דמות של איש צעיר שגונב מכוניות ונלחם בתושבים בעזרת כלי נשק שונים, במטרה להיכנס לעולם הפשע ולהפוך להיות "המלך של העיר". תוך-כדי המשחק השחקן יכול לבצע משימות שונות מטעם ארגון פשע מסוים ובכך להשיג נקודות אהדה מצד אותו הארגון, אבל גם יאבד נקודות אהדה מצד הארגון היריב. במהלך המשחק תושבים מסוימים נהרגים מפעולות פשע שונות שהשחקן מבצע, דבר שמוביל את המשטרה להגיב בהדרגתיות ככל שרמת הפשע של השחקן עולה: במקרה והשחקן הרג מספר קטן של תושבים תופיע ניידת אחת, במקרה והשחקן הרג מספר גדול של תושבים יופיעו שתי ניידות, במקרה והשחקן פגע בשוטרים תופיע ניידת נוספת ויוצבו מחסומים ברחבי העיר ובמקרה והופיעו ארבע ניידות תופיע גם ניידת רביעית, גדולה יותר ומוגנת יותר מהאחרות, בה נמצאים שוטרים בעלי אקדחים שינסו להרוג את השחקן), וכן הלאה. השוטרים ימשיכו לרדוף אחרי השחקן עד שיסתגר במקום מסוים ואף שוטר לא יראה אותו במשך זמן קצר (במקרה של ניידת אחת), או עד שיצבע את המכונית בה נסע בנקודות שונות בעיר (אותן הנקודות גם מאפשרות הוספת מקלעים למכונית, הוספת פצצה רבת עוצמה שתפוצץ את המכונית 3 שניות אחרי שהשחקן יפעיל אותה, ומכלי שמן ומוקשים שהמכונית תפזר אחריה ויקשו על מכוניות שוטרים במקרה של מרדף). מלבד השוטרים יופיעו במקרה של פגיעה בתושבים גם אמבולנסים ומכבי אש.
כל משימה שהשחקן מצליח מעלה לו את המוניטין כפושע מקצועי, והוא מקבל פי שניים כסף על משימות נוספות, מאידך תפיסה על ידי המשטרה מורידה לו את המוניטין.
מלבד המשימות של ארגוני הפשע והשוטטות בעיר קיימות "משימות צד" הנקראות "השתוללות" (frenzy) בהן השחקן מקבל כלי מסוים וצריך לבצע משימה מסוימת בזמן קצוב (כמו לחסל בעזרת מקלע 120 תושבים בשלוש דקות, להרוס 12 מכוניות בעזרת להביור, ועוד.). על-מנת לבצע את משימות הצד השחקן צריך למצוא עיגולים ירוקים עם ציור של גולגולת עליהם המפוזרים ברחבי העיר, כשלכל משימה עיגול שונה. מלבד מהעיגולים של משימות הצד קיימים גם עיגולים המעניקים תוספות שונות לשחקן כמו להיהפך בלתי נראה למשך זמן מסוים, להיפטר משוטרים, לקבל מפתח למקום מסוים, תוספת חיים, תוספת הגנה, ועוד.
בין לבין- כאשר השחקן נוסע במכונית הוא יכול להאזין לרדיו של כל מאפיה שבו המאפיה משכנעת אותו להצטרף אל שורותיהם.
המאפיות המשתתפות

זאיבצו - סמלה הוא האות z צהובה (מאפיה זאת קיימת בכל 3 השלבים). נחשבת למאפיה החזקה במשחק. מתמחה בסחר ימי וסחר בסמים. חברי המאפייה לובשים חלוקים שחורים.
יאקוזה - סמלה הוא ין כחול. מתאפיינת בכוח רב. הארגון מתעסק בסחר בסמים ובעל מעבדה הממוקמת ברחוב בו הארגון שולט. כל חברי המאפיה הם בעלי עיניים מלוכסנות.
לוני - סמלם הוא חייכן (סמיילי) קורץ. הארגון מורכב מחולי נפש, וחברי הארגון חיים בבית חולים לחולי נפש. חברי המאפיה לובשים חלוקים ירוקים. מתמחים בהפקת סמים פסיכואקטיביים.
SRS - סמלם הוא מגן מוזהב. הארגון מורכב ממדענים המתעסקים בפיתוח כלי נשק מתקדמים, שיבוט בני אדם, הנדסה גנטית ורובוטים. המכונית של הארגון היא המכונית המהירה ביותר ששייכת לארגון פשע מסוים. כל חברי הארגון שנראים במשחק נראים כמהונדסים גנטית.
redneck - סמלם הוא דגל הקונפדרציה. מעריצים מושבעים של אלביס פרסלי ומומחים בפצצות. עסקם העיקרי הוא סחר באלכוהול. פירוש המילה " redneck" בעברית הוא "גזען",וזאת משום שהמאפיה דוגלת בגזענות וכל חייליה הם לבנים ולא שחורים, בעוד שבכל שאר המאפיות ישנם גם חיילים שחורים.
המאפיה הרוסית - סמלם הוא כוכב אדום. המכונית של הארגון היא המכונית הכי יציבה ומוגנת במשחק. בעלי מפעל להכנת נקניקיות מבשר אדם.
הרי קרישנה - סמלם הוא פרח כתום. מתמחים בגנבת והריסת רכבים.
4G

"Telia" -מותג Samsung של מודם LTE
4G (קיצור של: 4th Generation), הוא הדור הרביעי של טכנולוגיית תקשורת סלולרית, ומהווה שיפור של הדור הקודם - 3G. מערכת המוגדרת 4G חייבת לספק יכולות שהוגדרו על ידי איגוד הטלקומוניקציה הבינלאומי ב-"IMT Advanced". היישומים של טכנולוגיה זו כוללות שיפור ניכר בגישה של מכשירים ניידים לאינטרנט, טלפוניית IP, שירותי משחקים, HDTV, ועידות וידאו, טלוויזיה 3D.
רקע טכני

במרץ 1998 איגוד הטלקומוניקציה הבינלאומי קבע סט של דרישות לתקני 4G, בשם המפרט הבינלאומי לטלקומוניקציה ניידת (IMT-Advanced), וקבע דרישות מהירות שיא לשירות 4G כ-100 מגה-ביט לשנייה לתקשורת בניידות גבוהה (למשל מרכבות ומכוניות) ו-1 ג'יגה-ביט לשנייה לתקשורת בניידות נמוכה (דוגמת הולכי רגל ומשתמשים נייחים). הגרסאות הראשונות של טכנולוגיות WiMAX ו-LTE תמכו בקצב של פחות מ-1 ג'יגה-ביט לשנייה, הן לא היו תואמות באופן מלא להגדרות IMT-Advanced, אך לרוב מותגו כ-4G על ידי ספקי השירות. ב-6 בדצמבר 2010, איגוד הטלקומוניקציה הבינלאומי הכיר בכך ששתי טכנולוגיות אלה, כמו גם טכנולוגיות אחרות מעבר ל-3G שאינן עומדות בדרישות ה-IMT-Advanced, בכל זאת יכולות להיחשב "4G", בתנאי שבהמשך גרסאות אלו ישופרו. באביב 2011, הגרסאות הבאות של טכנולוגיות WiMAX ו-LTE היו גרסאות תואמות IMT-Advanced שהבטיחו מהירויות בסדר גודל של 1 ג'יגה-ביט. ונכסו לשימוש בשנת 2013. בניגוד לדורות קודמים, 4G אינו תומך בשירות טלפוניה מסורתי במיתוג מעגלים, אלא מסתמך על תקשורת מבוססת פרוטוקול אינטרנט (IP) כגון טלפוניית IP.
יתרונות 4G

מהירות: רשתות דור 4 מציעות הורדה והעלאה של נתונים במהירות גבוהה יותר בהשוואה לדור שלישי. תאורטית, 4G יכול להשיג מהירויות של עד 100 מגה-ביט לשנייה (Mbit/s) עבור תקשורת ניידת ו-1 גיגה-ביט לשנייה (Gbit/s) עבור משתמשים נייחים.
זמן השהייה מופחת, וכתוצאה מכך שיפור חוויות המשתמש ותגובות מהירות יותר.
קיבולת: קיבולת רשת מוגברת המאפשרת יותר שיחות וקשרי נתונים בו זמנית.
טכניקות אנטנה מתקדמות: שימוש ב-MIMO (Multiple Input Multiple Output) ועיצוב אלומה (Beam forming) לאיכות אות טובה יותר ויעילות ספקטרלית משופרת.
מאפיינים טכניים > תקנים

שתי חלופות מסחריות של 4G הוגדרו ונפרשו:
Mobile WiMAX (היה בשימוש לראשונה בקוריאה הדרומית ב-2007)
השחרור הראשון של סטנדרט LTE (ראשי תיבות של: Long Term Evolution) (באוסלו וסטוקהולם, מאז 2009), למרות שמערכות אלו לא עמדו במלוא האפיונים של מערכות 4G.
מאפיינים טכניים > קרינה

בנייר עמדה שפרסם ד"ר סטיליאן גלברג, ראש אגף מניעת רעש וקרינה, במשרד להגנת הסביבה בינואר 2012, קבע כי הדור הרביעי אינו מסוכן מבחינת רמות הקרינה, וכי אימוצו יביא להפחתת רמות הקרינה הסלולרית בארץ.
פריסה ויישום > היסטוריה

בארצות הברית, "Sprint" (לשעבר "Clearwire") פרסה את רשתות "Mobile WiMAX" מאז 2008, בעוד "MetroPCS" הייתה המפעיל הראשון שהציע שירותי LTE (בשנת 2010).
מודמי USB אלחוטי, היו בין המכשירים הראשונים שהיו מסוגלים לגשת רשתות אלה, עם טלפוני WiMAX חכמים ניידים שהפכו זמינים במהלך 2010, ומכשירי LTE חכמים שהגיעו ב-2011. ציוד 3G ו-4G שיועד ליבשות אחרות לא תמיד תואם, עקב וריאציות בתחומי התדרים.
עד שנת 2014 300 רשתות 4G הושקו בעולם ב–107 מדינות, גם במדינות עולם שלישי (שלעיתים בחרו לדלג מדור 2 סלולרי לדור 4).
פריסה ויישום > בישראל

הפריסה בישראל של הטכנולוגיה החלה כחמש שנים אחרי מדינות אירופה, אסיה וארצות הברית החל משנת 2015. בינואר 2014, ערכה חברת פלאפון ניסוי שטח ראשון ברשת דור 4, בטכנולוגיית LTE. במסגרת הניסוי, הפעילה פלאפון 15 אתרים בגבעתיים, הרצליה ורמלה. משרד התקשורת פרסם את מכרז תדרי הדור הרביעי ביולי 2014. בינואר 2015 הסתיים המכרז וכל 6 חברות הסלולר שהשתתפו במכרז רכשו תדרי דור 4: פלאפון, סלקום, פרטנר, הוט מובייל, גולן טלקום ומרתון 018 אקספון. הסכום הכולל ששילמו החברות למדינה היה 250 מיליון שקל.
משרד התקשורת הקצה את התדרים הדרושים לחברות הסלולר להתחלת השירות באוגוסט 2015. החברות פלאפון, פרטנר והוט מובייל היו הראשונות להפעיל את השירות ללקוחות ולהציע חוויית גלישה משופרת ומהירה. סלקום וגולן טלקום פרסו אחר כך.
הערות שוליים

↑  הארץ, הדור הרביעי בסלולר, באתר TheMarker‏, 19 ביוני 2005
↑  Difference between 3G and 4G Technology, geeksforgeeks, ‏21 בפברואר 2023
↑  גד פרץ, ‏עכשיו זה רשמי: הדור הרביעי בסלולר יפחית את הקרינה, באתר גלובס, 19 בינואר 2012
↑  גד פרץ, ‏מחממים את מנועי הדור הרביעי, באתר גלובס, 1 ביוני 2010
↑   אמיתי זיו, מה זה דור 4 סלולרי ומי צריך את זה?, באתר TheMarker‏, 1 ביולי 2014
↑  גד פרץ, ‏"ישראל לא בחזית הסלולר - נוצר פיגור גדול עם השקת דור 4", באתר גלובס, 8 במרץ 2016
↑   אמיתי זיו, הניסוי המוצלח של פלאפון: לגלוש בסלולר פי 20 יותר מהר, באתר TheMarker‏, 14 בינואר 2014
↑   אמיתי זיו, משרד התקשורת יפרסם היום את מכרז התדרים לדור הרביעי בסלולר, באתר TheMarker‏, 2 ביולי 2014
↑   אמיתי זיו, חברות הסלולר ישלמו למדינה 250 מיליון שקל כדי שנגלוש יותר מהר, באתר TheMarker‏, 12 בינואר 2015
↑  גד פרץ, ‏רשמית: דור 4 בסלולר בישראל; מהירות הגלישה תעלה, באתר גלובס, 9 באוגוסט 2015
↑  גד פרץ, ‏האם גולן טלקום יכולה לספק דור 4 ללא איחוד רשתות עם סלקום?, באתר גלובס, 14 ביולי 2015
KGB Archiver

| --- | --- |

צילום מסך של KGB Archiver
צילום מסך של KGB Archiver
 מפתח:  תומאס פאולק
 מחזור חיים:  מרץ 2006 – הווה (כ־18 שנים) 
 גרסה אחרונה:  1.2.1.24 (1 בנובמבר 2006)
 מערכת הפעלה:  חלונות, מערכות דמויות UNIX
 נכתבה בשפות:  C++ 
 סוג רישיון:  הרישיון הציבורי הכללי של גנו
 קוד מקור:  http://sourceforge.net/projects/kgbarchiver/ 
 קטגוריה:  דחיסת נתונים
 http://kgbarchiver.net
 
KGB Archiver היא תוכנה חופשית המיועדת לדחיסת נתונים.
לתוכנה יחס דחיסה גבוה, אך יש לה דרישות חומרה גבוהות ובהן זיכרון מינימלי של 256MB ומעבד בעל מהירות שעון של 1.5Ghz לפחות. בנוסף, התוכנה מצפינה את הקובץ הדחוס בשימוש בהצפנת AES עם מפתח בן 256 ביט.
מאפיינים

תמיכה בקובצי ZIP ו-KGB.
הצפנה בתקן AES-256.
אפשרות ליצירת קובצי SFX.
Favicon

ה-Favicon של ויקיפדיה, בתצלום מסך מגרסה ישנה של הדפדפן Firefox (משנת 2008)
Favicon (קיצור ל-Favorite icon, מילולית: צלמית מועדפים), הוא קובץ המכיל צלמית אחת או יותר, בדרך כלל בגודל 16 על 16 פיקסלים המזוהים עם דף או אתר מסוים ברשת האינטרנט. מעצב אתרי אינטרנט יכול ליצור צלמית שכזו ולהעלות אותה לאתר (או לדף), ודפדפני אינטרנט יעשו בה שימוש. דפדפנים שמספקים תמיכה ל-favicon לרוב מציגים אותו בשורת הכתובות של הדפדפן (ולעיתים קרובות גם בהיסטוריית הגלישה), וליד שם הדף ברשימת הסימניות. דפדפנים שתומכים בממשק מבוסס לשוניות לרוב יציגו את ה-favicon סמוך לכותרת הדף בלשונית, ודפדפנים שמיועדים לאתר מסוים יציגו את ה-favicon כצלמית על שולחן העבודה.
היסטוריה

במרץ 1999, מיקרוסופט שחררה את אינטרנט אקספלורר 5, שתמך ב-favicon בפעם הראשונה. במקור, ה-favicon היה קובץ בשם favicon.ico שמוקם בתיקיית השורש של אתר האינטרנט. מנגנון ה-favicons של אינטרנט אקספלורר אפשר לכל מי שהוסיף את האתר לסימניות לראות את ה-favicon ליד כתובת האתר בשורת הכתובות. כתוצאה מכך, יכלו בעלי האתרים להעריך כמה משתמשים הוסיפו את האתר שלהם לסימניות לפי כמות הבקשות של קובץ ה-favicon. תופעה זו כבר לא קיימת, מכיוון שכל הדפדפנים המודרניים טוענים את ה-favicon כך שיופיע ליד שורת הכתובות בלי קשר להאם המשתמש הוסיף את האתר לסימניות.
היסטוריה > תקינה

ה-favicon תוקנן על ידי World Wide Web Consortium ‏(W3C) במסגרת HTML 4.01, ששוחרר בדצמבר בשנת 1999, ולאחר מכן ב-XHTML 1.0, ששוחרר בינואר בשנת 2000. המימוש התבצע באמצעות תגית link עם מאפיין rel בתוך אזור ה-head של המסמך, שנועדה לציין את שם הקובץ והמיקום שלו. בניגוד לבעבר, הקובץ יכול להיות בכל תיקייה שהיא באתר ובכל סוג תמונה שהוא.
בשנת 2003, פורמט הקובץ .ico נרשם על ידי ה-Internet Assigned Numbers Authority ‏(IANA) תחת MIME type בשם image/vnd.microsoft.icon. באופן אירוני, כאשר השתמשו בפורמט  .ico כדי להציג תמונות (לא כ-favicon), אינטרנט אקספלורר לא יכל להציג את הקבצים שהוגשו בעזרת ה-MIME type הזה. פתרון עוקף עבור אינטרנט אקספלורר היה לשייך קובצי .ico ל-MIME type הלא מתוקנן image/x-icon בשרתי האינטרנט שהגישו את הדפים.
הגבלות וביקורת

עקב הצורך לבדוק תמיד האם הוא קיים, favicon יכול לגרום להאטה בזמן טעינת הדף. הוא גם עלול לגרום ליצירת ערכי 404 מיותרים בתיעוד האירועים של השרת במידה והוא לא קיים.
W3C לא תיקננו את מאפיין ה-rel, כך שישנן מילים נוספות כמו shortcut icon שגם מתקבלות על ידי הדפדפנים.
favicon לעיתים קרובות נערך על ידי התקפות אינטרנט שונות, כמו דיוג או התקפות ציתות לדפי HTTPS. חלק גדול מדפדפני האינטרנט מציגים את ה-favicon במקומות מרכזיים בממשק המשתמש של הדפדפן, כמו בשורת הכתובות, שהם מקומות שגם מאפשרים למשתמש לוודא שמדובר בפרוטוקול תקשורת מאובטח, כמו TLS. על ידי שינוי של ה-favicon לתמונה מוכרת של מנעול המופיעה ליד אתרים מאובטחים בממשק הדפדפן, התוקף יכול לנסות להוליך את המשתמש שולל ולגרום לו לחשוב שמדובר באתר שמשתמש בתקשורת מאובטחת. כלים אוטומטיים להתקפות אדם באמצע כמו SSLStrip יכולים לנצל את התעלול הזה. על מנת להסיר את האיום, חלק מהדפדפנים מציגים את ה-favicon בתוך הלשונית בזמן שהם מציגים את מצב האבטחה של האתר ליד כתובתו.
הערות שוליים

↑  לדוגמה: http://en.wikipedia.org/favicon.ico
Injustice: Gods Among Us

| --- | --- |

 כללי
 תאריך הוצאה:  16 באפריל 2013 
 סוגה:  משחק לחימה
 פיתוח:  NetherRealm Studios 
 הוצאה לאור:  האחים וורנר אינטרקטיב אנטרטיימנט 
 ארץ מקור:  ארצות הברית 
 שפות:  אנגלית, ספרדית, פולנית, פורטוגזית ברזילאית, גרמנית, צרפתית, איטלקית, רוסית 
 סדרה:  Injustice 
 דרישות תוכנה
 מנוע משחק:  Unreal Engine 3 
 מצבי משחק:  משחק מחשב מרובה משתתפים 
 פלטפורמות:  Xbox 360, PlayStation Vita, iOS, אנדרואיד, פלייסטיישן 4, Wii U, פלייסטיישן 3, Microsoft Windows 
 
 www.injustice.com
 
Injustice: Gods Among Us (בתרגום לעברית: אי-צדק: אלים בינינו) הם שני משחקי לחימה, המבוססים על היקום הבדיוני של DC קומיקס וסדרה של חוברות קומיקס בשם זה. המשחקים פותחו על ידי NetherRealm Studios ופורסמו על ידי האחים וורנר עבור פלייסטיישן 3, Xbox 360, Wii U. המשחק הראשון פורסם באפריל 2013 בצפון אמריקה, אירופה, אוסטרליה, וביוני 2013 ביפן. גרסה מורחבת של המשחק, שכותרתו "Injustice: Gods Among Us - Ultimate Edition", שוחררה בנובמבר 2013 עבור פלייסטיישן 3, פלייסטיישן 4, פלייסטיישן ויטה, Xbox 360, ו-Microsoft Windows. המשחק השני יצא ב-2017 ל-פלייסטיישן 4.
אפליקציה חינמית למשחק הראשון ואפליקציה בכסף למשחק השני שוחררו גם עבור אנדרואיד ו-iOS.
עלילה

בקומיקס שיצא ב-2013 בשם זה, ביקום מקביל ב-2008 הג'וקר ממלכד את לויס ליין בפצצת אטום וסופרמן בטעות מפעיל אותה ומשמיד את מטרופוליס. ברגע נדיר, אף על פי שתמיד התנגד להרג, סופרמן רוצח את הג'וקר במו ידיו כנקמה.
בסיפור המשחק, באמצע קרב בין גיבורי-העל לנבלי-העל של יקום DC של היקום המרכזי חמישה גיבורים (באטמן, גרין לנטרן, אקווה-מן, החץ הירוק ווונדר וומן) ונבל אחד (הג'וקר) נשאבים ליקום המקביל 5 שנים אחרי הפיצוץ וסופרמן האלמן שולט בעולם ביד קשה ורצחנית, עדיין מתאבל על לויס ליין. היחידים שמתנגדים לו הם באטמן (ה"מקומי") ולקס לות'ר, שביקום הזה אינו נבל, כשהם נעזרים בהארלי קווין ובדת'סטרוק. הג'וקר ה"מקומי" המת הפך לקדוש מעונה בגות'אם סיטי, והג'וקר של המציאות האמיתית מנסה למלא את מקומו. ה"סטורי" של המשחק כולל קרבות נגד כפילים מרושעים (כולל הפקח הירוק נגד פקח צהוב מושחת, דמות שלקוחה מקומיקס DC בו קיים יקום ביזארו). ארס פחות מרושע במציאות החלופית.
המשחק השני מתרכז ביקום החלופי עם קפיצות בין 2013 ו-2017, שנה בה ברייניאק פולש לכדור הארץ וסופרגירל וסופרמן המרושע מצטרפים ללחימה בו.
במשחקי הסמארטפון ישנם קלפי לוחמים, חלקם מבוססים על המשחקים וחלקם על גרסאות קומיקס/קולנועיות/טלוויזיוניות של הלוחמים, ואף על יקומים מקבילים ("Earth 2", "Red Son" ועוד). גם ריידן וסקורפיון ממשחקי "Mortal Kombat" "מתארחים" בגרסאות שונות שלהם. ל-Earth-prime (המציאות שלנו) יש 46 קלפים ול-Earth-injustice יש 24 קלפים.
דמויות נוספות: קאטוומן, נייטווינג, ביין, סולומון גרנדי, סינסטרו, הוקגירל, רייבן, סייבורג, צבי הנינג'ה, הלבוי. במשחק השני: גורילה גרוד, הקנרית השחורה, פויזן אייבי, הדחליל.
HMG-CoA רדוקטז

HMG-CoA רדוקטז (אנגלית: HMG-CoA reductase או HMGCR ובשמו המלא: 3-hydroxy-3-methyl-glutaryl-CoA reductase) הוא האנזים המזרז את השלב קובע הקצב בתהליך המטבולי של יצירת כולסטרול בגוף החי - הפיכה של HMG-CoA למבלונאט.
האנזים מעוכב, כחלק ממנגנון משוב שלילי, על ידי כולסטרול שמגיע לתאים כתוצאה מהכנסה ופרוק של LDL דרך רצפטורים ל-LDL, וכמו כן על ידי כולסטרול שעובר חמצון בתאים. מעכבים תחרותיים של האנזים, משרים ביטוי מוגבר של רצפטורים ל-LDL על הממברנות של תאי הכבד, מה שמביא להגברת קצב כניסת ה-LDL לתאים. בעקבות כך, קטן ריכוז ה-LDL פלזמה, אשר נחשב אחד הגורמים המשמעותיים ביותר בתהליך היווצרות טרשת העורקים.
על כן, מהווה האנזים יעד למספר רב של תרופות להורדת כולסטרול שידועות בשמן הכללי סטטינים.
כדי לבצע את פעולתו משתמש האנזים בשתי מולקולות NADPH ככוח מחזר, ובכך יוצר שתי מולקולות +NADP. כמו כן, בפעולה מתנתקת קבוצת CoA-SH מהסובסטראט.
HMG-CoA רדוקטאז מעוגן לממברנה של הרטיקולום האנדופלזמטי. עד לאחרונה הייתה הדעה הרווחת כי האנזים מורכב משבעה מתחמים חוצי ממברנה, כאשר האתר הפעיל שלו נמצא בקצה קרבוקסילי ארוך השוכן בציטוזול, אולם מחקרים עדכניים יותר הראו כי מדובר בשמונה מתחמים חוצי ממברנה.
בבני אדם, הגן ל-HMGCR ממוקם על הזרוע הארוכה של הכרומוזום החמישי (5q13.3-14). אנזימים המבצעים את אותה הפעולה קיימים גם בבעלי חיים אחרים, בצמחים ובחיידקים.
הערות שוליים

1 2 3  GRCh38: Ensembl גרסה 89: ENSG00000113161 - Ensembl, מאי 2017
1 2 3  GRCm38: Ensembl גרסה 89: ENSMUSG00000021670 - Ensembl, מאי 2017
↑  "Human PubMed Reference:".
↑  "Mouse PubMed Reference:".
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
Ka-band

Ka-band או Ka  band הוא תחום תדרים בספקטרום האלקטרומגנטי, המכסה את התדרים של 26.5–40 גיגה-הרץ, כלומר אורכי גל ממעט מעל סנטימטר אחד ועד לכ-7.5 מ"מ. Ka  הוא חלק מ-K-band השייך לתדרי גלי המיקרו של הספקטרום האלקטרומגנטי. סמל זה מתייחס ל-"K-העליון": במילים אחרות, התדרים שישירות מעל K-band. תדרי 30/20GHz משמשים לווייני תקשורת, בתדר 27.5 גיגה הרץ ו-31 גיגה הרץ , ומכ"מים ברזולוציה גבוהה לטווח קרוב, על מטוסים צבאיים. כמה תדרים בתחום משמשים לאיכון מהירות רכב על ידי רשויות אכיפת החוק. טלסקופ החלל קפלר משתמש בטווח תדרים זה כדי להוריד נתונים שנאספו על ידי טלסקופ החלל.
הכינוי Ka הוא ראשי התיבות של Kurz-above, הנובע מן המילה הגרמנית "קורץ", שמשמעה "קצר".
בתקשורת לוויינית, Ka מאפשר תקשורת ברוחב פס גבוה יותר. הוא משמש את מערכת אינמרסט I-5. וישמש את סדרת הלוויינים הבאה Iridium Next ואת טלסקופ החלל ג'יימס ובּ. Ka רגיש יותר לדעיכת גשם (Rain attenuation) מאשר Ku, אשר בתורו רגיש יותר מאשר C band.